Guðmundur Steingrímsson
'S e ceòladair, neach-aithris, sgrìobhadair, riochdaire dioplòmasach agus neach-poileataigs à Innis Tìle a th' ann an Guðmundur Steingrímsson. Rugadh e air 27 an Dàmhair 1972 ann an Reykjavík. 'S ann gu teaghlach beartach agus cumhachdail 's a bhuinneas e: bha athair (Steingrímur Hermannsson) agus a sheanair (Hermann Jónasson) nam fhorsætisráðherra (Gàidhlig: prìomh-mhinistearan) roimhe. Fhuair e a chuid foghlaim sgoile aig Menntaskólinn í Reykjavík, far an robh e na cheann-suidhe a' chomainn-oileanaich Framtíðin. An dèidh na sgoile thug e ceum ann am feallsanachd agus Innis-Tìlis bho Oilthigh Innis Tìle, agus an uair sin chaidh e thall thairis gu Oilthigh Uppsala, Oilthigh Caitligeach Leuven agus Oilthigh Oxford. Chaidh a thaghadh dhan Alþingi airson a' chiad turais ann an 2009 airson Framsóknarflokkurinn (Gàidhlig: Am Pàrtaidh Adhartach), ach dh'fhàg e pàrtaidh a theaghlaich agus ghabh e ri Björt framtíð (Gàidhlig: Teachd Soilleir), pàrtaidh ùr a stèidhich e fhèin còmhla ri Róbert Marshall agus cuid a dhaoine à Besti flokkurinn (Gàidhlig: Am Pàrtaidh as Fhèarr). Cha do ghabh e pàirt anns na taghaidhean nàiseanta ann an 2016. Tha e air a bhith  pòsta dà thuras: aig a' pheantair Marta María Jónsdóttir agus aig an actair Alexía Björg Jóhannesdóttir, ach dhealaich e bhuapsa. Tha triùir chloinne aige. Bho 1992 tha e air a bhith a sàs anns na còmhlain-ciùl Skárren ekkert agus Ske, a cho-stèidhich e. Mar neach-naidheachd, tha e air a bhith ag obair airson a' phàipear-naidheachd Fréttablaðið agus sianal telebhisein air a bheil Sirkus bho 2003. A bharrachd, bho 2013 tha e air a bhith na bhall na bhuidheann riochdachadh Innise Tìle gu Seanadh Pàrlamaideach OSCE, far a thug e a chuid thaic gu gluasad a bhrosnaicheadh co-obrachadh eadar an OSCE PA agus an OSCE fhèin.

Leabhraichean
Áhrif mín á mannkynssöguna (2003)
Heimsendir (2004)
Svínið Pétur (2009)

Prògraman Telebhisein
Kvöldþáttarin
Seumst með Silviu Nótt

Clàran le Skárren ekkert
Kirsuberjagarðurinn (1992)
Ein Stór Fjölskylda (1995)
Konur Skelfa (1996)
Ein (1997)
NPK (1999)

Clàran le SKE
Life, Death, Happiness and Stuff (2002)
Feelings are great (2004)

Iomraidhean

Ceanglaichean a-mach 
Framsóknarflokkurinn
Björt framtíð

Luchd-poileataigs Eòrpach
Daoine à Innis Tìle
Innis Tìle
Daoine
Poileataigs